# Tom Sturridge

Tom Sturridge (Lambeth, 21 de desembre de 1985) és un actor anglès que ha actuat a les pel·lícules Coneixent la Julia, Like Minds i Ràdio encoberta. Va rebre dues nominacions al premi Tony al millor actor protagonista en una obra de teatre per Orphans (2013) i Sea Wall/A Life. El 2017 va interpretar Lord Byron a Mary Shelly i d'ençà del 2022 interpreta Somni/Morfeu a la sèrie The Sandman de Netflix.

## Biografia

Sturridge va néixer a Lambeth (Londres) i és un dels tres fills del director Charles Sturridge i de l'actriu Phoebe Nicholls. La seva germana Matilde Sturridge també és actriu.
Va començar la carrera interpretativa el 1996 com a actor infantil a l'adaptació televisiva Gulliver's Travels, dirigida pel seu pare i on la seva mare hi feia un paper. El 2004 va actuar en les pel·lícules Vanity Fair i Coneixent la Julia i l'any següent, a la sèrie de la BBC4 A Waste of Shame. Va fer de Nigel al thriller psicològic Like Minds (2006), amb Eddie Redmayne com a protagonista.
Malgrat haver estat seleccionat pel paper protagonista de la trilogia de ciència-ficció Jumper, New Regency i 20th Century Fox van decidir substituir-lo per Hayden Christensen, un actor més conegut.
El 2009 va interpretar un dels papers protagonistes a la comèdia de Richard Curtis Ràdio encoberta amb Bill Nighy, Rhys Ifans i Philip Seymour Hoffman. Aquell mateix any també va debutar al teatre amb Punk Rock.
El 2019 va actuar juntament amb Jake Gyllenhaal a l'obra de teatre de Broadway Sea Wall/A Life, paper que li va valdre una nominació al premi Tony al millor actor en una obra de teatre.
El gener de 2021 es va confirmar que seria Somni/Morfeu a la sèrie de Netflix The Sandman, adaptació de la sèrie de còmics de Neil Gaiman.

### Vida personal

El 2011 va començar a festejar amb l'actriu Sienna Miller. La seva filla va néixer el juliol de 2012.

## Filmografia
### Pel·lícules

| Any | Títol | Paper |
| 1997 | FairyTale: A True Story | Hab |
| 2004 | Vanity Fair | Georgy (jove) |
| 2004 | Coneixent la Julia | Roger Gosselyn |
| 2005 | Brothers of the Head | Barry Howe - Two-Way Romeo |
| 2006 | Like Minds | Nigel Colby |
| 2009 | Ràdio encoberta | Carl |
| 2010 | Waiting for Forever | Will Donner |
| 2011 | Junkhearts | Danny |
| 2012 | On the Road | Carlo Marx |
| 2013 | Effie Gray | John Everett Millais |
| 2014 | Far from the Madding Crowd | Sergent Troy |
| 2015 | Remainder | Tom |
| 2017 | Song to Song | germà de BV |
| 2017 | Mary Shelley | Lord Byron |
| 2017 | Journey's End | Hibbert |
| 2019 | Velvet Buzzsaw | Jon Dondon |

### Televisió

| Any | Títol | Paper | Notes |
| 1996 | Gulliver's Travels | Tom Gulliver | Minisèrie |
| 2004 | Waste of Shame, AA Waste of Shame | William Herbert | Telefilm |
| 2016 | The Hollow Crown | Enric VI d'Anglaterra | 3 episodis |
| 2018–2019 | Sweetbitter | Jake | Paper principal |
| 2022 | Irma Vep | Eamonn | 3 episodis |
| 2022-actualitat | The Sandman | Dream of The Endless / Lord Morpheus | Paper principal |

### Teatre

| Any | Títol | Paper | Teatre |
| 2010 | Punk Rock | William | Lyric Hammersmith |
| 2011 | Wastwater | Harry | Royal Court Theatre |
| 2013 | No Quarter | Robin | Royal Court Theatre |
| 2013 | Orphans | Phillip | Schoenfeld Theatre |
| 2015 | The Trial | Déu | Young Vic Theatre |
| 2015 | American Buffalo | Bobby | Wyndham's Theatre |
| 2017 | 1984 | Winston Smith | Hudson Theatre |
| 2019 | Sea Wall/A Life | Alex | The Public Theater |
| 2019 | Sea Wall/A Life | Alex | Hudson Theatre |

## Premis i nominacions

| Any | Guardó | Categoria | Obra | Resultat |
| 2009 | Premis Evening Standard Theatre | Millor actor nouvingut | Punk Rock | Nominat |
| 2009 | Premis Critics' Circle Theatre | Nouvingut més prometedor | Punk Rock | Guanyador |
| 2013 | Premi Tony | Millor actor en una obra de teatre | Orphans | Nominat |
| 2013 | Premis Outer Critics Circle | Millor actor destacat en una obra de teatre | Orphans | Guanyador |
| 2013 | Premis Theatre World | Premis Theatre World | Orphans | Honouree |
| 2016 | Premis Laurence Olivier | Millor actor en paper secundari | American Buffalo | Nominat |
| 2019 | Premis Lucille Lortel | Millor actor protagonista en una obra de teatre | Sea Wall/A Life | Nominat |
| 2020 | Premi Tony | Millor actor en una obra de teatre | Sea Wall/A Life | Nominat |

## Referències

* ↑ Ellen, Barbara. «Tom Sturridge: ‘If I’d been a parent to myself, I would have been scared’» (en anglès). The Guardian, 03-07-2016. [Consulta: 13 agost 2022].
* ↑ Ramsdale, Suzannah. «Sienna Miller Takes Tom Sturridge's Sister As Her Date To Tribeca Film Festival» (en anglès). Marie Claire, 17-04-2013. [Consulta: 13 agost 2022].
* ↑ L. Heldman, Breanne. «Exclusive Q&A: Tom Sturridge 'Forever' After» (en anglès). MTV, 04-02-2011. Arxivat de l'original el 2022-08-13. [Consulta: 13 agost 2022].
* ↑ Stecker, Joshua. «Tom Sturridge Joins Alec Baldwin and Shia LaBeouf in Broadway’s ‘Orphans’» (en anglès americà). The Hollywood Reporter, 23-01-2013. [Consulta: 13 agost 2022].
* ↑ Libbey, Peter «Full List of the 2020 Tony Award Nominees» (en anglès). The New York Times, 15-10-2020. ISSN: 0362-4331.
* ↑ Ramos, Dino-Ray. «Neil Gaiman’s ‘The Sandman’ Casts Tom Sturridge, Gwendoline Christie, Vivienne Acheampong, Boyd Holbrook, Charles Dance, Nina Wadia, Asim Chaudhry And Sanjeev Bhaskar» (en anglès americà). Deadline, 28-01-2021. [Consulta: 13 agost 2022].
* ↑ Nessif, Bruna. «Celeb PDA of the Day: Sienna Miller and Tom Sturridge» (en anglès). E! Online, 14-09-2011. [Consulta: 13 agost 2022].
* ↑ Finlayson, Ariana. «Sienna Miller Gives Birth to Baby Girl!» (en anglès americà). US Weekly, 09-07-2012. [Consulta: 13 agost 2022].